འོད་གསལ་རིན་ཆེན་སྙིང་པོ་པདྨ་ལས་འབྲེལ་རྩལ་
གྱི་རྟོགས་བརྗོད་ངོ་མཚར་སྒྱུ་མའི་རོལ་གར་
ཞེས་བྱ་བ་བཞུགས་སོ། །
མཆོད་པར་བརྗོད་ཅིང་བརྩམ་པར་དམ་བཅའ་བ་ནི།
༄༅། །སངས་རྒྱས་དང་བྱང་ཆུབ་སེམས་དཔའ་
ཐམས་ཅད་ལ་ཕྱག་འཚལ་ལོ། །
གང་གི་རང་བཞིན་རྟེན་ཅིང་འབྲེལ་འབྱུང་ཆོས། །
ཐུགས་སུ་ཆུད་ནས་འགྲོ་ལ་འདོམས་མཛད་ཅིང་། །
མ་རིག་སྲིད་མཚོ་ལས་སྒྲོལ་ཐར་ལམ་འགོད། །
སྟོན་པ་ཐུགས་རྗེ་ཅན་ལ་ཕྱག་འཚལ་ལོ། །
སྣ་ཚོགས་ཐེག་པའི་རིམ་པ་བསམ་ཡས་ལས། །
ཟབ་དང་རྒྱ་ཆེའི་བཀའ་བསྡུ་རྒྱལ་བའི་སྲས། །
མཁྱེན་རབ་བདག་པོ་རྒྱལ་ཚབ་མ་ཕམ་པ། །
ཤིང་རྟ་གཉིས་དང་བརྒྱུད་པའི་བླ་མར་འདུད། །
89

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
ཐུགས་ཉིད་ཡེ་ཤེས་རྣམ་པར་དག་པ་ལས། །
རང་བཞིན་འཛད་པ་མེད་པའི་ཐུགས་རྗེ་འཕྲོ། །
རང་ཤེས་རིག་པ་ཆོས་ཉིད་ཀུན་ཏུ་བཟང་། །
སྟོན་པ་རྡོ་རྗེ་འཆང་ལ་ཕྱག་འཚལ་ལོ། །
དེ་ཉིད་ངང་ལས་རིགས་ལྔ་གཙོ་དང་འཁོར། །
གྲངས་མེད་བསམ་འདས་ཉིད་ཀྱི་ལོངས་སྤྱོད་དུ། །
རང་བཞིན་རྫོགས་པ་ཆེན་པོར་འོད་འབར་བ། །
མཁའ་ཁྱབ་རྒྱལ་བ་དགོངས་པའི་བརྒྱུད་པར་འདུད། །
སྟོན་པའི་ཡོན་ཏན་དགུ་བཅུ་རྩ་དྲུག་ཆོས། །
གནད་ཀྱི་བརྡ་ལ་བརྟེན་ནས་མངོན་སུམ་རྟོགས། །
ཟག་པ་རང་ཟད་དབྱིངས་སུ་སྐུ་གཤེགས་པ། །
བརྡ་བརྒྱུད་རིག་འཛིན་རྣམས་ལ་ཕྱག་འཚལ་ལོ། །
མཁའ་འགྲོ་མི་བཟད་འབར་བའི་སྤྲིན་འཕྲོ་ཞིང༌། །
གསང་སྔགས་བརྟུལ་ཞུགས་སྤྱོད་པའི་ཐབས་ལ་མཁས། །
གདུལ་བྱའི་རྒྱུད་སྦྱོང་གངས་ཅན་འགྲོ་བ་འདུལ། །
མཚོ་སྐྱེས་རྡོ་རྗེའི་ཞབས་ལ་ཕྱག་འཚལ་ལོ། །
90

རྟོགས་བརྗོད་ངོ་མཚར་སྒྱུ་མའི་རོལ་གར།
ཀུན་ཏུ་བཟང་ནས་རྩ་བའི་བླ་མའི་བར། །
ཞལ་ནས་སྙན་བརྒྱུད་ཚིག་དོན་སྤྲོས་པ་ཆོད། །
སྤྲུལ་པའི་གང་ཟག་ས་དང་ལམ་ལ་དབང་། །
སྙན་བརྒྱུད་རིག་འཛིན་ཚོགས་ལ་ཕྱག་འཚལ་ལོ། །
ཀུན་མཁྱེན་ཡབ་སྲས་བརྒྱུད་པ་རིན་པོ་ཆེ། །
མན་ངག་གསང་བ་ཆེན་པོའི་སྙན་བརྒྱུད་ལ། །
ཚིག་ལ་ལྷག་ཆད་དོན་ལ་ནོར་འཁྲུལ་མེད། །
ཇི་བཞིན་རྟོགས་པའི་པདྨ་ལས་འབྲེལ་རྩལ། །
བུམ་པ་གང་བྱོས་ཆད་ལྷག་མེད་པ་ལྟར། །
གསང་ཆེན་མན་ངག་ངེས་པའི་རྟོགས་བརྗོད་འདི། །
གབ་སྦས་ཚིག་བརྒྱུས་ཕྲི་བསྣན་མེད་པ་རུ། །
སྐལ་བཟང་གདུལ་བྱ་སློབ་མའི་དོན་དུ་སྤྲོ། །
དེ་ཡང་བདག་གི་རྗེས་སུ་འཇུག་ཅིང་མོས་པ་ཅན་གྱི་གང་ཟག་རྣམས་ཀྱི་
ངོར། ཡང་དག་པར་རྫོགས་པའི་སངས་རྒྱས་ནས་ད་ལྟའི་རང་གི་རྩ་བའི་བླ་
མའི་བར་རིམ་པར་བྱོན་པའི་གོང་མ་དག་གིས་རང་རང་གི་རྣམ་ཐར་འགོད་པའི་
སྲོལ་ཡོད་པ་ལྟར། འདིར་ཡང་བརྒྱུད་པ་ཁུངས་ལ་ཐུག་ཅིང་མན་ངག་ངེས་པའི་
ཁྱད་པར་གྱི་ཆེ་བ་སྟོན་པའི་ཕྱིར་ཅུང་ཟད་འགོད་ན། སྙིགས་དུས་ཀྱི་ཆོས་སྨྲའི་
91

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
མིང་ཙམ་འཛིན་པ་བདག་ནི་ཐོག་མཐའ་མི་མངོན་པའི་སྲིད་པའི་གྲོང་ཁྱེར་མཐོ་
དམན་དུ་སྣང་བའི་གནས་རིས་བསམ་གྱིས་མི་ཁྱབ་པར་ལས་ཀྱི་གཞན་དབང་
གིས་ཁ་ལོ་དྲངས་ནས་དབང་མེད་དུ་འཁྱམས་པ་ཙམ་ལས་དེ་དང་དེ་འདྲ་བའི་
ས་ལམ་གྱི་མངོན་རྟོགས་ཁྱད་པར་ཅན་ལྟ་ཅི། ཚོགས་ལམ་གྱི་སྣེ་ཟིན་པ་ཙམ་གྱི་
ཡོན་ཏན་དང་མངོན་པར་རྟོགས་པའི་ཆ་ཕྲ་མོ་ཙམ་ཡང་མ་མཆིས་པར་མ་ཟད།
ཇི་སྐད་དུ། ལུགས་ཀྱི་བསྟན་བཅོས་ལས། རང་གི་ཡོན་ཏན་བརྗོད་པ་ནི། །
ལྷ་དབང་ཡིན་ཡང་བཙུན་མ་ལགས། །ཞེས་གསུངས་པ་ལྟར་རང་གི་ཡོན་ཏན་
བརྗོད་པ་སྐབས་སུ་མ་བབ་མོད། འོན་ཀྱང་རང་ལ་མོས་པའི་སྐྱེས་བུ་དམ་པ་མང་
པོས་སྔ་ཕྱིར་བསྐུལ་བ་དོན་ཡོད་པར་བྱ་བའི་ཕྱིར་རང་རྒྱུད་ལ་སྐྱོན་གྱི་ཕུང་པོ་ས་
རྡུལ་ཙམ་འཚུབས་པའི་ཁྲོད་ན་ཡོན་ཏན་གྱི་ཆ་སུ་ཝརྞའི་ཁམས་ཡོད་པར་བཤད་
པ་ཙམ་གྱི་དཔེ་ཟླར་སོང་ཡང་། གནས་ཚུལ་དྲང་པོ་སྒྲོ་སྐུར་དང་བྲལ་བར་མདོ་
ཙམ་སྨོས་པ་ལ་གསུམ། དང་པོ་སྐྱེས་ནས་བྱིས་བློ་ནར་མ་སོན་པའི་བར་དང་།
ཆོས་ཀྱི་བསམ་པ་སྐྱེ་བའི་མགོ་དགེ་བའི་བཤེས་གཉེན་ལ་རག་ལས་པས་དམ་པ་
བསྟེན་ཅིང་མདོ་སྔགས་ཀྱི་གཞུང་ལུགས་རིས་སུ་མ་ཆད་པར་ཐོས་བསམ་ཇི་ལྟར་
སྦྱང་བ་དང་། རང་ཉམས་ལ་མེད་ཀྱང་གཞན་དོན་ལྟར་སྣང་ལ་འཇུག་པའི་ཁུར་
འཛིན་ཚུལ་རྣམས་ཅུང་ཟད་འགོད་པ་ལ།
92
22

དང་པོ། སྐྱེས་ནས་བྱིས་བློ་ནར་མ་སོན་པའི་བར་གྱི་སྐོར།
དང་པོ་ནི། མཁའ་འགྲོ་སྙིང་ཐིག་ལས། གསལ་རྗེ་གངས་ཀྱི་ཤར་ཕྱོགས་
སུ༑ ༑ལྕགས་སྒྲོམ་འབར་བ་ལྟ་བུ་སྟོད། །འབྲོང་ཕོ་ཉལ་འདྲའི་དཔྱི་སྟེང་ན། །
སོགས་ལུང་གཅིག་གིས་སྐྱེ་ཕྲེང་དུ་མ་བསྟན་པ་འདྲ་ཚོད་འོལ་སྤྱི་ཙམ་དུ་སྒྲུབ་
ན༑ དེ་ཡང་མདོ་ཁམས་ཆུ་བཞི་སྒང་དྲུག་ཅེས་གྲགས་པའི་ནང་ཚན་འབྲི་ཟླ་ཟལ་
མོ་སྒང་དང་ཉེ་བའི་ཆ་གནས་ཆེན་ཉེར་ལྔའི་ཡ་གྱལ་ཀཿཐོག་ཤམ་པོ་རོང་གི་ར་
བའི་ཕྲིན་ལས་ཀྱི་གནས་མཆོག་སྔོན་བྱོན་འཕགས་པའི་སྐྱེས་བུ་མཁས་གྲུབ་དུ་
མས་བསྟེན་པའི་གླིང་རྨོག་པདྨ་བྲག་དཀར་གྱི་ཉེ་འདབས་སྨུག་པོ་ལྡོང་གི་རིགས་
ལས་མཆེད་པ་དཀར་པོ་གླིང་གི་རྒྱུད་པ་ལ་ཆེ་རྒྱུད་ཆུང་རྒྱུད་འབྲིང་རྒྱུད་གསུམ་
མཆིས་པའི་ནང་ནས་ཆུང་རྒྱུད་ལས་མཆེད་པ། ལྷ་རུའི་ཇག་པ་མི་བདུན་ལས་
གླིང་ཕྲུག་ཨ་བཀྲ་ཟེར་བའི་རྒྱུད་ལས་སྨྱོ་ཤུལ་ཞེས་གྲགས་པའི་འབྲོག་སྡེ་ཉུང་ངུ་
ཞིག་གི་ནང་ཕ་རྣམ་རྒྱལ་དང་། མ་རྫ་སྟོད་འཇུ་བ་ཞེས་པའི་སྡེ་ཚན་འབྲུ་ཆུ་
ཁམས་པའི་བརྒྱུད་པདྨ་མཚོ་གཉིས་བསྡེབས་པའི་བུར་རབ་བྱུང་བཅོ་ལྔ་པའི་
མྱོས་ལྡན་ཞེས་པ་ས་མོ་ཡོས་ཀྱི་ལོ་ཧོར་ཟླ་བཅུ་པའི་ཚེ་བཅུའི་སྔ་དྲོར་ཁྲོ་རྟ་སྙག་
ཤར་ཞེས་ས་འབྲོང་བུ་ཉལ་བའི་དཔྱི་སྟེང་འདྲ་བ་དེར་སྐྱེ་བའི་མྱུ་གུ་གསར་དུ་སད་
པའི་དུས་སུ་འཇའ་ཚོན་ཤར་བ་དང་རོལ་མོའི་སྒྲ་ཐོས་པར་བཤད་རྒྱུ་འདུག སྐྱེས་
ནས་ཞག་གསུམ་ནངས་པར་སྔ་དྲོ་ཏིང་ངེ་འཛིན་གྱི་འདུག་སྟངས་ཀྱིས་ཨོཾ་བཛྲ་ཀཱི་
93

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
ལི་ཀཱི་ལ་ཡ་སོགས་སྔགས་བརྒྱ་སྐོར་ཉེ་བ་བགྲངས་བར་གྲགས། དེ་ནས་བཟུང་
བྱིས་པ་མགོ་ལྕོག་ཐུབ་པ་ངུ་བ་དང་མལ་ས་རྩོག་པར་མི་བྱེད་པ་སོགས་ཡོན་ཏན་
ཁྱད་པར་ཅན་ཡོད་པ་ཞིག་ཡིན་ཞེས་མ་ལ་གླེང་རྒྱུ་འདུག རང་གི་ད་ལྟ་ཆེད་དུ་བློ་
གཏད་ན་སྐྱེས་ནས་ད་བར་གྱི་བྱ་བྱེད་ཕལ་མོ་ཆེ་དྲན་པ་ལ་གསལ་ལྷག་གེར་
འཆར། བྱིས་པ་ཟླ་བ་བརྒྱད་ཙམ་ནས་གོག་འགྲོས་ལ་མ་ལྟོས་པར་ལངས་ནས་
རྒྱུག་ཐུབ་པ་ཙམ་དུ་སོང་བས་འབྲོག་པ་རྒན་རབས་ལ་བྱིས་པ་ཆུང་ངུ་ལངས་སྔ་
ན་རྣམ་རྟོག་རྩི་སྲོལ་ཡོད་པས་རྒན་པོ་རྣམས་ནས་ངན་པར་བརྩིས། དེའི་དགུན་
ཞིག་ན་མའི་རིམ་དུ་ཉལ་བས་མཚན་དཀྱིལ་གྱི་དུས་མནལ་སད་པའི་སྣང་བ་མ་
དེ་བུད་མེད་ནག་མོ་བཞིན་གཉེར་ཞིང་མཆེ་བ་གཙིགས་པ་ཞིག་གི་སྐྲ་དམར་སེར་
གྱི་ཆུན་པོས་ངེད་ལྕིབས་སྣང་གིས་འཇིགས་ཏེ། ཨ་མ་ཞེས་བོས་པས་མས་ཅི་
ཟེར་ང་འདུ་ན་ཡོད་ཟེར་བ་དང་མ་ཇི་བཞིན་དུ་འདུག དེ་ནས་བཟུང་སྨྲ་ཤེས་པ་
ཞིག་བྱུང་། ཡང་དེའི་དགུན་དེར་མཚན་མོ་ཞིག་ལ་ངེད་མ་བུ་གཉིས་ཤིན་ཏུ་གྲང་
ངར་གྱིས་གཙེས་འདུག་པ་ལ་བདག་གིས་རླུང་བཟུང་ནས་གཏུམ་མོ་ཅུང་ཞིག་
བསྒོམ་པས་བདེ་དྲོད་ཀྱིས་མ་དེ་མེ་དཔུང་ཁར་འདུག་པ་ལྟར་བསྲན་མི་བཟོད་པ་
ཙམ་དུ་གྱུར་ནས་བདག་མའི་རུམ་ནས་ཕྱིར་བཏོན་ཏེ་མི་མི་འདྲ་བའི་འདྲེ་ཕྲུག་
ཁྱེད་སུ་ཡིན་ཟེར་བས་བདག་གིས་མ་ལ། ང་ཤར་ཁ་བླ་བྲང་ཕྱོགས་ཤེད་ནས། །
རླུང་གཏུམ་མོ་གཉིས་ལ་རང་དབང་ཐོབ། །དཔལ་གསང་བ་འདུས་པའི་གྲུབ་
ཐོབ་ཡིན། །ངོ་ཤེས་ན་ཨ་ལག་རིག་གྲྭ་ཡིན། །ཞེས་གླུ་བླང་བས་མ་ནས་མི་ཤེས་
མི་ཤེས་ཟེར་མར་རུམ་དུ་ཤེད་འདྲེན་བྱས་ནས་ཕྱིན་ཆད་མིའི་སྔོན་ལ་དེ་འདྲའི་
འདི་ཡིན་དེ་མིན་གྱི་ལབ་བཤད་མ་མང་། ཉིན་གཅིག་ངེད་ཀྱི་བླ་མ་ཡིན་ཟེར་
94

རྟོགས་བརྗོད་ངོ་མཚར་སྒྱུ་མའི་རོལ་གར།
བའི་ངེས་ངེས་ཏིག་ཏིག་ཞིག་བྱུང་ན་མི་སྦྱིན་ཐབས་མེད་མ་གཏོགས་དེ་མིན་རང་
བཞིན་གཏམ་མང་པོ་དེ་མ་བཤད་ཅེས་སྦྲན་བྱུང་བར་དེ་ཕན་དེ་རིགས་ཀྱི་ལབ་
གླེང་གཏན་ནས་མ་བགྱིས། ཕྱིར་ནང་ཨ་ཕྱི་རྒན་མོ་ཞིག་ཡོད་པས་མདང་སུམ་
ཁྱེད་མ་བུ་གཉིས་ནས་ཅི་བཤད་འདུག་ཅེས་དྲིས་བྱུང་བར། མས་ང་མིན་མིན་ཁོས་
གཉིད་གཏམ་བཤད་པ་རེད་ཅེས་ལབ་སོང་། རྒྱུན་པར་རྨི་ལམ་ན་རྒྱ་གར་དུ་ཡིན་
སྙམ་པའི་ལྗོངས་ཡིད་དུ་འོང་བ་བཀོད་པ་སྨྲ་མི་ཤེས་པ་ཞིག་ཏུ་བྷ་སེང་ནགས་ཀྱི་
དུར་ཁྲོད་ཆེན་པོ་ཐ་ཆུང་གཉིས་སུ་རེས་མོས་ཀྱིས་རེས་རབ་ཏུ་བྱུང་བ་དང་། རེས་
རྣལ་འབྱོར་སྤྱོད་པའི་བརྟུལ་ཞུགས་ཀྱིས་རྒྱུ་བའི་སྣང་བ་རྟག་ཏུ་འཆར་བ་དང་།
སྔགས་ཀྱི་སྲུང་མ་དང་དྲང་སྲོང་ཆེན་པོ་གཉིས་ཀྱི་དངོས་གཟུགས་དང་སྤྲུལ་པ་ཅི་
རིགས་པས་སྲུང་ཞིང་སྐྱོབ་པར་མཛད། འདི་སྐོར་ནས་ལོ་བཅུ་གསུམ་མ་ལོན་
པར་དགོངས་མོ་ས་རུབ་ཙམ་ན་ནམ་མཁའ་ནས་གིང་ཆེན་དགུ་བྱ་རྒོད་ཀྱི་རྣམ་
པར་བརྫུས་ཏེ་ས་ལ་བབས་འཕྲལ་ཀེང་རུས་དགུར་གནས་གྱུར་ཏེ་ང་རང་ལ་
བསྐོར་ཚུལ་གྱིས་འཁྲབ་པ་དང་རྒྱུག་པ་དང་གར་བྱེད་པའི་ཚུལ་གྱིས་མདུན་དུ་
འཁོད་ཙམ་ལ། ངེད་རང་གི་ལག་པར་བདུད་རྩི་རིལ་བུ་འདྲ་རེ་སྦྱིན་དུ་བྱུང་བ་དེ་
སྟེར་བ་དང་འཁྲབ་པ་སོགས་དགའ་བའི་རྣམ་འགྱུར་མང་པོས་ནམ་མཁར་དེངས་
འགྲོ་བ་རྟག་ཏུ་བྱུང་། ལོ་གཅིག་ཙམ་ལོན་པ་དང་ཨ་ཕྱི་བྱམས་པོ་བྱེད་པ་ཞིག་
ཡོད་པ་དེས་མ་མ་བགྱིས་ནས་མཚན་མོ་རྒྱུན་པར་དེའི་རིམ་དུ་ཉལ་བ་ལ་གཉིད་
ཀྱི་མགོར་ཟིན་ཙམ་ནས་རྣ་བར་འབྲུག་གི་སྒྲ་ལྟ་བུའི་གདངས་ཤིན་ཏུ་ཆེ་བ་
གྲགས་པས་རྐྱེན་བྱས་སྣང་བ་ཐམས་ཅད་གངས་ལ་ཉི་མ་ཕོག་པ་ལྟར་དཀར་
ལམ་མེར་སོང་། ཡུད་ཙམ་ནས་དེ་གནས་འགྱུར་ཏེ་འོད་དམར་པོ་མཐུག་ཤས་ཆེ་
56
95

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
བ་སྤྲིན་དམར་འདྲ་བས་གཡོགས་ནས་སེམས་འཐུམ་ལ་ཁད་ཁད་ཅིག་ཏུ་གནས།
ཡང་སྣང་བ་དེ་ཡང་དཀར་ལ་མཐིང་ཤས་ཆེ་བའི་ནང་དུ་དྲིལ་ནས་སེམས་ཤིན་ཏུ་
འཐོམས་ནས་ཅི་ཡང་མི་དྲན་པར་གྱུར་པ་དང་། ཇི་ཞིག་ན་སེམས་སྟོང་གསལ་
མཐའ་དབུས་དང་བྲལ་བ་ངོས་བཟུང་མེད་པ་ཞིག་ཏུ་གནས། དེ་དང་མཉམ་དུ་
རང་གི་སྣང་བ་ཐམས་ཅད་ཁ་དོག་ལྔས་ཁྱབ་པ་དེའི་ནང་ན་འོད་ཟེར་ཤིང་ཕུང་
འདྲ་བ་མང་པོ་དང་ཐིག་ལེ་ཆེ་ཕྲ་བསམ་གྱིས་མི་ཁྱབ་པ་མང་པོ་ལས་འོད་ཟེར་མུ་
མེད་པར་མཆེད་པ་དང་། ཁྱད་པར་དུ་འོད་མཚོན་ཆ་འདྲ་བ་མང་པོ་མིག་ལ་ཟུག་
པས་འཚེར་སྣང་གིས་མཚན་མོ་ཉལ་མི་ཕོད་པར་ཨ་ཕྱི་ལ་སྨྲས་པས་རུམ་དུ་སྒྲོན་
མེ་བཏེགས་ནས་ཅི་ཡང་མི་འདུག་ཅེས་བརྡ་སྤྲོད་དགོས་པ་ཡོད། ལོ་ངོ་གསུམ་
ཙམ་གྱི་སོས་ཐོག་ཅིག་ཏུ་མཛོ་མོའི་རྟོལ་ལེ་ཞིག་འདམ་རྫབ་ཀྱི་ཁྲོད་ན་འཆི་མི་ཐུབ་
པར་སྐད་འདོན་བཞིན་པར་འགྱེལ་འདུག་པ་མཐོང་བས། བདག་གི་བསམ་པ་ལ་
ཁོ་སྔར་ཡང་ལས་ངན་གྱི་རྒྱུས་འབྲས་བུ་ལུས་ངན་བླངས་པས་ད་ལྟ་སྡུག་བསྔལ་
འདི་ལྟ་བུའི་ཁུར་གྱིས་ནོན་བཞིན་ད་དུང་ཡང་སྡུག་བསྔལ་འདི་འདྲ་ཁོ་ན་ལས་མི་
འོང་བས། འདམ་འདི་ནས་འདོན་མཁན་གྱི་མགོན་སྐྱབས་གང་ནས་འཚོལ། ཁོའི་
སྡུག་བསྔལ་གྱི་ཁུར་ང་ལ་བབས་སྙམ་ནས་རྟོལ་ལེ་འདམ་ནས་བཏོན་ཏེ་ས་གཙང་
ས་ཞིག་ཏུ་བཞག འཕོ་བའི་དམིགས་རྣམས་གཞན་མ་ཤེས་ཀྱང་རྣམ་པར་ཤེས་པ་
འོད་དཀར་པོ་སྲན་མ་ཙམ་དུ་བསམ་ནས་སྟེང་གི་ནམ་མཁར་འཕེན་དགོས་སྙམ་
པས་བླ་མ་དཀོན་མཆོག་མཆོད། ཕཊ་ཕཊཿམང་པོ་བརྗོད་པས་དབུགས་འགྲོ་བ་
དང་མཉམ་དུ་སྤྱི་བོ་ནས་རླངས་པ་ཆུ་ཚན་ཕྱུར་བ་བཞིན་བྱུང་བ་དང་མཉམ་དུ་སྐྲ་
རྟགས་བྱི་ཞིང་ཐོད་པའི་རུས་པ་མཐེ་བོང་ཙམ་གོག་འདུག་ཅེས་གྲགས། ཁུ་བོ་བླ་
96
96

རྟོགས་བརྗོད་ངོ་མཚར་སྒྱུ་མའི་རོལ་གར།
མ་བགྲེས་སོང་ཞིག་ཡོད་པ་དེས་དེ་རྣམས་མི་ཕལ་པའི་སྤྱོད་ཚུལ་མ་ཡིན་ཀྱང་
དགོས་པ་མེད་པས་སུ་ལའང་མ་བཤད་ཅེས་གླེང་སོང་། དེའི་རྐྱེན་བྱས་ནས་དེ་
ཕན་སྡུག་བསྔལ་མྱོང་བའི་སེམས་ཅན་མཐོང་ཐོས་སུ་གྱུར་པ་རྣམས་ལ་སྙིང་རྗེ་
ཤས་མི་བཟོད་པ་ཤུགས་འབྱུང་དུ་བྱུང༌། འཁོར་བའི་སྣང་ཚུལ་སྐྱིད་སྡུག་མཐོ་
དམན་འབྱོར་རྒུད་གང་ལའང་ཡིད་བརྟན་མེད་པས་འཁོར་བ་འདི་ལས་ཐར་པའི་
ཐབས་ཤིག་ཅི་དྲག་སྙམ་པའི་དུས་རྒྱུན་པར་སེམས་སྐྱོ་ལྷང་ངེ་བ་དང་། དམན་
སྤྲང་ལྟ་བུ་ནམ་མཐོང་དུས་དེ་ལ་སྦྱིན་རྒྱུ་ཞིག་ངོས་ལྐོག་གང་རུང་ནས་ཇི་སྙེད་
བྱས་ནས་བྱིན། སྤྲང་པོ་དེ་དང་འགྲོགས་ནས་རུ་སྐོར་མང་པོ་མ་འཁོར་བར་འགྲོ་
འདུག་མཁན་ཞིག་ཡིན་པར་ཕ་མ་རྣམས་ནས་འདིས་བྱེད་ལུགས་གང་ལའང་ལ་
ཉེ་ཡག་པོ་མི་འདུག་ཅེས་གླེང་པར་ཐོས། དམན་པའི་སེམས་ཅན་རྣམས་ལ་ཕན་
འདོགས་པའི་དུས་ནམ་འོང་སྙམ་པའི་བློ་རྒྱུན་ཆད་མེད་པར་བྱུང་བས་བསམ་པ་
བཟང་པོ་འདི་ལྷན་སྐྱེས་སུ་ཡོད་པ་དེ་ཙམ་ཐེག་པ་ཆེན་པོའི་རིགས་ཀྱི་ནུས་པ་ཕྲ་
བ་ཞིག་ཨེ་ཡིན་སྙམ་པ་འདི་བདག་གི་རྣམ་པར་ཐར་པའི་གཙོ་བོ་ལགས། ཡི་གེ་
དྲུག་མ་རྒྱུན་པར་བགྲང་བས་བྱེ་ཆེན་གཅིག་ཙམ་གྱི་གྲངས་སུ་ལོངས། བདག་
སྐྱེས་པའི་ཁྱིམ་གནག་ཕྱུགས་ཤིན་ཏུ་མང་བ་ཕྱུག་པོར་རྩི་རྒྱུ་ཞིག་ཡིན་གཤིས་ལོ་
རེ་ལ་བཤས་ལུག་མང་པོ་གསོད་པས་དེ་ནམ་མཐོང་གི་དུས་ཉིན་རེ་ཙམ་རི་ལ་
བྲོས་ནས་སྙིང་རྗེ་སྲན་མི་བཟོད་པ་ཙམ་གྱི་ངང་ལ་འདི་དག་སྐྱོབ་པའི་ནུས་པ་
བདག་ལ་ནི་མེད་སྙམ་ཡིད་ཆད་དྲག་པོས་མཆི་མ་ཆར་བཞིན་འབྱིན་པ་ཞིག་ཡོད།
ཡང་རང་ལོ་ལྔར་ཕྱིན་པའི་དགུན་སྨད་ཞིག་ལ་ཟོག་འབྲོག་སྟེང་ངེད་མ་བུ་གཉིས་
ཕྱིན། རིང་མོ་དིལ་རྒྱུག་༼རུག༽་ཟེར་བའི་ས་ཆ་དོག་པོ་ཞིག་གི་མདར་སྡོད་ས་
97

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
བགྱིས་པས་སོས་ཁ་ཉིན་རེ་བཞིན་ལུང་ཕྲན་དེ་ཡི་སྟོད་ཀྱི་གངས་ཆུས་ཕྱུགས་
ལྷས་དང་ངེད་མ་བུར་སྦྲ་ཆུང་ཞིག་ཡོད་པ་ཤྭ་འུད་ཀྱིས་འདེད་དུ་ཆ་བ་ལ་མས་ཉིན་
བཞིན་ཆུ་རགས་བགྱིས་ཀྱང་མི་ཁེགས་པས་དཀའ་ཚེགས་ཆེན་པོ་བྱུང་བར། ཉིན་
གཅིག་བདག་གིས་ཤིང་སྙགས་མ་ལ་ཕུར་བུའི་དབྱིབས་བཅོས་པ་ཞིག་ཡོད་པ་ཆུ་
བྱུང་བའི་དུས་དེ་བཟུང་ནས། ང་རྒྱ་གར་ཡུལ་ན་བི་མ་ལ། །ཆུ་བོ་གངྒཱ་བཟློག་
ནུས་ན། །ལུང་པའི་ཆུ་ཕྲན་སྨོས་ཅི་འཚལ། །ངོ་མཚར་གྱི་ལྟད་མོ་ཨ་མས་ལྟོས། །
ཨོཾ་བཛྲ་ཀཱི་ལི་ཀ